Diari Oficial de la Generalitat Valenciana


Sumari del DOGV 4896, del 02-12-2004 (2004/12667)

RESOLUCIÓ de 25 de novembre de 2004, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 3 de desembre de 2003, de la Conselleria de Benestar Social, per la qual es regulen i convoquen ajudes dirigides al suport del Pla de Mesures d'Inserció Social per a l'exercici corresponent a l'any 2004 i prestacions econòmiques reglades per al 2004 i part de l'exercici 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4896

Data del DOGV
:   02-12-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/12410


Data del document
:   26-11-2004

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * reinserció social
    * ajuda pública
    * suport econòmic
    * administració local

RESOLUCIÓ de 25 de novembre de 2004, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 3 de desembre de 2003, de la Conselleria de Benestar Social, per la qual es regulen i convoquen ajudes dirigides al suport del Pla de Mesures d'Inserció Social per a l'exercici corresponent a l'any 2004 i prestacions econòmiques reglades per al 2004 i part de l'exercici 2005. [2004/X12150]
  
La Conselleria de Benestar Social, mitjançant l'Orde de 3 de desembre de 2003, publicada en el DOGV núm. 4.656, de data 23 de desembre, ha regulat i convocat ajudes dirigides al suport al Pla de Mesures d'Inserció Social per a l'exercici corresponent a l'any 2004 i prestacions econòmiques reglades per a l'exercici 2004 i part de l'exercici 2005.
  
Una vegada aprovada i publicada la Llei 17/2003, de 30 de desembre, de Pressupostos de la Generalitat Valenciana, per a l'exercici 2004 (DOGV núm. 4.661, de data 31 de desembre de 2003), en aplicació d'allò que establix la disposició addicional primera de l'esmentada Orde, i d'acord amb allò previst en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mitjançant Resolució de 13 de febrer de 2004 de la Conselleria de Benestar Social (DOGV núm. 4.701, de data 24 de febrer de 2004, correcció d'errors DOGV núm. 4.462, de 26 de febrer de 2004), a donar publicitat als crèdits i a les línies de subvenció destinades a finançar les ajudes convocades per l'Orde de 3 de desembre de 2003.
  
Hi ha en estos moments disponibilitats pressupostàries en la línia T-0309 (Pla de Mesures d'Inserció Social), que permeten incrementar el finançament de l'Orde de 3 de desembre de 2003.
  
Per tot això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana, i el Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Modificar la quantia dels crèdits destinats a finançar les ajudes regulades en l'Orde de 3 de desembre de 2003, de la Conselleria de Benestar Social (DOGV núm. 4.656, de 23 de desembre de 2003), de la línia de subvenció que tot seguit s'indica:
  
Denominació: Pla de Mesures d'Inserció Social
  
Línia de subvenció: T-0309.
  
Consignació pressupostària: Increment de 767.459,57 euros, i passa de 1.562.007,53 euros a 2.329.467,10 euros.
  
Procedència i quantia dels fons: propis.
  
Segon
  
Publicar la present resolució en el Diari Oficial de la Generalitat Valenciana.
  
València, 26 de novembre de 2004.- La consellera: Alicia de Miguel García.